

**РЕПУБЛИКА БЪЛГАРИЯ**

**РАЙОНЕН СЪД – МАЛКО ТЪРНОВО**

ЗАПОВЕД

№ 26/16 март 2020 год.

Във връзка с проведеното извънредно заседание на 15 март 2020 г. на Съдийската колегия на Висшия съден съвет и в изпълнение на взетото Решение по Протокол № 9 относно усложняващата се епидемична обстановка, свързана с разпространението на короновирусна инфекция COVID-19 на територията на страната, обявено от Народното събрание на Република България извънредно положение, както и препоръките на Националния оперативен щаб за социална дистанция, определените от ВСС мерки за съдилищата на територията на Република България за периода от 16 март до 13 април 2020 г., и на осн. чл. 80, ал. 1 от Закона за съдебната власт

З А П О В Я Д В А М :

1. Да се преустанови разглеждането на всички видове наказателни дела за периода на обявеното извънредно положение 16 март 2020 г. – 13 април 2020 г. включително, **с изключение на:**

- Делата по чл.64 и чл.65 от Наказателно-процесуалния кодекс (НПК) и чл.270 от НПК;

- Делата по чл.66 от НПК;

- Делата по чл.67 от НПК

- Делата по чл.69 от НПК;

- Делата по чл.70 от НПК;

- Разпит на обвиняем пред съдия по чл.222 от НПК;

- Разпит на свидетел пред съдия по чл.223 от НПК;

- Делата по чл.427 от НПК;

- Делата по Раздел II от Закона за здравето;

- Дела по Закона за екстрадицията и Европейската заповед за арест по искания на задържания или предаване на лица;

- Дела по Закона за признаване, изпълнение и изпращане на съдебни актове за налагане на наказание лишаване от свобода или на мерки, включващи лишаване от свобода;

- Дела по чл.7 от Указа за борба с дребното хулиганство;

- Дела по чл.355 от НК;

- Процесуалните действия по реда на чл.146, чл. 158,чл.161, чл.164, чл.165, всички по НПК

- Делата, образувани по искания по Закона за специалните разузнавателни средства;

2. Да се преустанови разглеждането на всички видове граждански дела, за периода на обявеното извънредно положение 16 март 2020 г. – 13 април 2020 г. включително, с изключение на:

- Дела за упражняване на родителски права само относно привременни мерки;

- Дела по Закона за защита от домашно насилие, само относно заповед за незабавна защита или изменение на същата, както и в случаите на отхвърляне на молбата за защита;

- Разрешения за теглене на суми от детски влогове;

- Делата за допускане на обезпечение по бъдещ и висящ иск;

- Делата за обезпечаване на доказателства;

3. Всички останали дела, извън посочените по т.т.: 1, 2 и 3 да се отсрочат за определени дати след крайната дата от периода на обявеното извънредно положение, но преди съдебната ваканция за настоящата година.

4. Не се образуват в дела входираните книжа, иницииращи съдебни производства, с изключение на производствата по т.1, 2 и 3.

5. Подаването на всякакъв вид документи се извършва по пощата или по електронен път.

6. Справките по дела се извършват САМО по телефоните, обявени на сайта на съда или по електронен път.

7. СВИДЕТЕЛСТВА ЗА СЪДИМОСТ се издават само по електронен път, с изключение на служебно издаваните справки за съдимост.

8. ЗАБРАНЯВА СЕ достъпа в съдебната сграда на граждани, страни по делата, вещи лица, преводачи, адвокати и всички други лица, освен призованите по образуваните и насроче за разглеждане дела по т.т. 1, 2 и 3.

9. УТВЪРЖДАВАМ ГРАФИК за дежурства на съдията, държавния съдебен изпълнител , съдията по вписвания и съдебните служители.

11.ЗАБРАНЯВА СЕ достъпът на магистрати, държавни съдебни изпълнители, съдии по вписвания и съдебни служители в съдебните сгради, с изключение на ангажираните по дежурство, съобразно утвърдения графика за работа.

12. Работата по обявените за решаване дела в периода на обявеното извънредно положение ще се извършва дистанционно. Изготвените съдебни актове се предават и резултатите по тях се вписват в срочните книгите след отпадане на извънредното положение.

13. След отпадане на извънредното положение, административния ръководител ще изготви справка относно извършената от магистратите работа – брой написани съдебни актове.

14. Всички административни услуги да се извършват на принципа на „едно гише“, физически разположено максимално близо до входа на съдебната сграда, като осигури непрекъснато обезпечаване с необходимите предпазни средства срещу разпространение на инфекцията.

15. Преустановява се връчването на призовки, съобщения и съдебни книжа по всички дела, с изключение на делата по т.т. 1, 2 и 3 за периода на обявеното извънредно положение 16 март 2020 г. – 13 април 2020 г., включително.

16. Призовките и съобщенията за делата по т.т. 1, 2 и 3 да се извършват по телефон или по електронен път.

Настоящата заповед да се публикува на електронната страница на съда за информация, относно създадената организация в условията на обявеното извънредно положение.

Адм. ръководител- Председател

на Районен съд- Малко Търново: /п/

/Чанко Петков/